Ministru kabineta noteikumu projekta 
“Grozījums Ministru kabineta 2009.gada 17.jūnija noteikumos Nr.573 „Kārtība, kādā administrē Eiropas Lauksaimniecības garantiju fondu, Eiropas Lauksaimniecības fondu lauku attīstībai un Eiropas Zivsaimniecības fondu, kā arī valsts un Eiropas Savienības atbalstu lauksaimniecībai, lauku un zivsaimniecības attīstībai””
sākotnējās ietekmes novērtējuma ziņojums (anotācija)
I. Tiesību akta projekta izstrādes nepieciešamība	
1.	Pamatojums	Ministru kabineta noteikumu projekts „Grozījums Ministru kabineta 2009.gada 17.jūnija noteikumos Nr.573 „Kārtība, kādā administrē Eiropas Lauksaimniecības garantiju fondu, Eiropas Lauksaimniecības fondu lauku attīstībai un Eiropas Zivsaimniecības fondu, kā arī valsts un Eiropas Savienības atbalstu lauksaimniecībai, lauku un zivsaimniecības attīstībai”” (turpmāk – noteikumu projekts) sagatavots, pamatojoties uz Lauksaimniecības un lauku attīstības likuma 5.panta septīto, astoto un devīto daļu un 13.panta septīto daļu. 	
2.	Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība	Tā kā ir beidzies 2007.–2013.gada plānošanas perioda izdevumu attiecināmības periods, kas saskaņā ar Regulas Nr. 1698/2005 71.panta 1.punktu attiecībā uz Eiropas Lauksaimniecības fondu lauku attīstībai (turpmāk – ELFLA) ir 2015.gada 31.decembris un, ievērojot gala maksājumu datumu, attiecībā uz Eiropas Zivsaimniecības fondu (turpmāk – EZF) ir 2016.gada 31.marts, finansējums tā saņēmējiem vairs nav izmaksājams no ELFLA un EZF. Tomēr saistībā ar ELFLA un EZF ieviešanu 2007.–2013.gada plānošanas periodā finansējums tā saņēmējiem pēc attiecināmības perioda beigām būtu izmaksājams šādos gadījumos:
a) atbalsta saņēmējs ir apstrīdējis lēmumu, ar kuru noraidīts maksājums par projekta īstenošanu, un ir stājies spēkā atbalsta saņēmējam labvēlīgs tiesas spriedums vai pieņemts nolēmums, kas paredz atbalsta saņēmējam labvēlīgu tiesvedības iznākumu (attiecināms tikai uz īstenošanā esošiem vai īstenotajiem projektiem, kur apstrīdēts lēmums par starpposma vai gala maksājumu nepiešķiršanu);
b) atbalsta saņēmējs ir miris, taču pēc viņa saistību pārņemšanas atbalsts izmaksājams mantiniekam;
c) konstatētais un atbalsta saņēmējam piemērotais debitora parāds tiek atcelts, un atbalsts izmaksājams atbalsta saņēmējam.
Saskaņā ar Eiropas Parlamenta un Padomes 2013. gada 17. decembra Regulas (ES) Nr. 1310/2013, ar ko nosaka konkrētus pārejas posma noteikumus par atbalstu lauku attīstībai no Eiropas Lauksaimniecības fonda lauku attīstībai (ELFLA), groza Eiropas Parlamenta un Padomes Regulu (ES) Nr. 1305/2013 attiecībā uz līdzekļiem un to sadalījumu 2014. gadam un groza Padomes Regulu (EK) Nr. 73/2009 un Eiropas Parlamenta un Padomes Regulas (ES) Nr. 1307/2013, (ES) Nr. 1306/2013 un (ES) Nr. 1308/2013 attiecībā uz to piemērošanu 2014. gadā, (turpmāk – Regula 1310/2013) 3.pantu dalībvalsts 2014.–2020.gada plānošanas perioda Lauku attīstības programmā (turpmāk – LAP 2014–2020) attiecīgajos pasākumos var paredzēt pārejošās saistības (attiecīgu finansējuma apmēru), lai segtu saistības, kas aizsākušās 2007.–2013.gada plānošanas periodā. Atbilstoši Regulā 1310/2013 noteiktajam, lai nodrošinātu 2007.–2013.gada plānošanas perioda saistību segšanu, Zemkopības ministrija LAP 2014–2020 ir paredzējusi pārejošās saistības un nepieciešamo finanšu līdzekļu apmēru tajos atbalsta pasākumos, kuros tas ir pieļaujams. Regulas Nr.1310/2013 3. pants tiek ieviests ar LAP 2014–2020 un 2014.gada 30.septembra Ministru kabineta noteikumiem Nr.599 “Noteikumi par Eiropas Lauksaimniecības garantiju fonda, Eiropas Lauksaimniecības fonda lauku attīstībai, Eiropas Jūrlietu un zivsaimniecības fonda, kā arī par valsts un Eiropas Savienības atbalsta lauksaimniecībai un lauku un zivsaimniecības attīstībai finansējuma administrēšanu 2014.–2020.gada plānošanas periodā”. Minētās saistības tiks segtas no pieejamā 2014.–2020.gada plānošanas perioda finansējuma 68,552 milj. EUR apmērā par šādiem Latvijas lauku attīstības programmas 2007.–2013.gadam atbalsta pasākumiem: “Priekšlaicīgā pensionēšanās”, “Daļēji naturālo saimniecību pārstrukturizācija”, “Ražotāju grupas”, “Maksājumi par nelabvēlīgiem dabas apstākļiem kalnu teritorijās”, “Agrovides maksājumi”, “Natura 2000 maksājumi mežiem” un “Nelauksaimniecības zemes pirmreizēja apmežošana”. Savukārt finansējuma izmaksa atbalsta saņēmējiem no pārējiem LAP 2014–2020 atbalsta pasākumiem un Eiropas Jūrlietu un zivsaimniecības fonda nav pieļaujama, tāpēc iepriekšminētajos gadījumos finansējums izmaksājams no valsts budžeta līdzekļiem. Izvērtējot esošo situāciju (pārņemto saistību apmēru, iespējamo apmēru attiecībā uz saistību pārņemšanu, tiesvedībā esošās lietas, kā arī iespējamo apmēru saistībā ar debitora parādu atcelšanu), secināms, ka šādu gadījumu nebūs daudz un finanšu apmērs nav liels, tāpēc ierosināti grozījumi noteikumos par finansējuma izmaksu no valsts budžeta, ja finansējums saņēmējam izmaksājams pēc 2007.–2013.gada plānošanas perioda attiecināmības perioda beigām. Saistībā ar 2007.–2013.gada plānošanas periodu varētu būt ne vairāk kā 100 šādu gadījumu, un izmaksājamais finanšu apmērs turpmākajos piecos gados varētu būt ne vairāk kā 250 000 euro, t.i., vidēji gadā 50 000 euro.	
3.	Projekta izstrādē iesaistītās institūcijas	Latvijas Republikas Zemkopības ministrija un Lauku atbalsta dienests	
4.	Cita informācija	Nav
 	
II. Tiesību akta projekta ietekme uz sabiedrību, tautsaimniecības attīstību un administratīvo slogu	
1.	Sabiedrības mērķgrupas, kuras tiesiskais regulējums ietekmē vai varētu ietekmēt	Noteikumu projektā ietvertais tiesiskais regulējums dos tiesības Lauku atbalsta dienestam izmaksāt finansējumu atbalsta saņēmējiem pēc 2007.–2013.gada plānošanas perioda izdevumu attiecināmības perioda beigām, ja atbalsta saņēmējs ir tiesīgs saņemt šo finansējumu par saistībām, kuras atbalsta saņēmējs ir uzņēmies 2007.–2013.gada plānošanas periodā vai pārņēmis no šī perioda, un finansējums nav izmaksājams no LAP 2014–2020 pieejamā finansējuma. 	
2.	Tiesiskā regulējuma ietekme uz tautsaimniecību un administratīvo slogu	Papildinot noteikumus ar 27.1 punktu, Lauku atbalsta dienestam tiks dotas tiesības izmaksāt finansējumu atbalsta saņēmējiem pēc 2007.–2013.gada plānošanas perioda izdevumu attiecināmības perioda beigām, ja atbalsta saņēmējs ir tiesīgs saņemt šo finansējumu par saistībām, kuras atbalsta saņēmējs ir uzņēmies 2007.–2013.gada plānošanas periodā vai pārņēmis no šī perioda, un finansējums nav izmaksājams no LAP 2014–2020 pieejamā finansējuma.	
3.	Administratīvo izmaksu monetārs novērtējums	Projekta jomu neskar.	
4.	Cita informācija	Nav	

III. Tiesību akta projekta ietekme uz valsts budžetu un pašvaldību budžetiem	

Rādītāji	

Turpmākie trīs gadi (euro)	

2016.gads	
2017	
2018	
2019	

saskaņā ar valsts budžetu kārtējam gadam	
izmaiņas kārtējā gadā, salīdzinot ar valsts budžetu kārtējam gadam	
izmaiņas, salīdzinot ar kārtējo (n) gadu	
izmaiņas, salīdzinot ar kārtējo (n) gadu	
izmaiņas, salīdzinot ar kārtējo (n) gadu	

1	
2	
3	
4	
5	
6	

1. Budžeta ieņēmumi:	
0	
0	
0	
0	
0	

1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi	
0	
0	
0	
0	
0	

1.2. valsts speciālais budžets	
0	
0	
0	
0	
0	

1.3. pašvaldību budžets	
0	
0	
0	
0	
0	

2. Budžeta izdevumi:	
0	
50 000	
50 000	
50 000	
50 000	

2.1. valsts pamatbudžets	
0	
50 000	
50 000	
50 000	
50 000	

2.2. valsts speciālais budžets	
0	
0	
0	
0	
0	

2.3. pašvaldību budžets	
0	
0	
0	
0	
0	

3. Finansiālā ietekme:	
0	
– 50 000	
– 50 000	
– 50 000	
– 50 000	

3.1. valsts pamatbudžets	
	
– 50 000	
– 50 000	
– 50 000	
– 50 000	

3.2. speciālais budžets	
0	
0	
0	
0	
0	

3.3. pašvaldību budžets	
0	
0	
0	
0	
0	

4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi)	
X	
50 000	
50 000	
50 000	
50 000	

5. Precizēta finansiālā ietekme:	
X	
0	
0	
0	
0	

5.1. valsts pamatbudžets	
	
0	
0	
0	
0	

5.2. speciālais budžets	
	
0	
0	
0	
0	

5.3. pašvaldību budžets	
	
0	
0	
0	
0	

6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā):	
Izvērtējot esošo situāciju (pārņemto saistību apmēru, iespējamo apmēru attiecībā uz saistību pārņemšanu, tiesvedībā esošās lietas, kā arī iespējamo apmēru saistībā ar debitora parādu atcelšanu), secināts, ka finanšu apmērs, kas izmaksājams turpmākos piecus gadus no valsts budžeta šajos gadījumos, varētu būt ne vairāk kā 250 000 euro, t.i., vidēji gadā 50 000 euro.	

6.1. detalizēts ieņēmumu aprēķins	

6.2. detalizēts izdevumu aprēķins	

7. Cita informācija	
Noteikumu projektā paredzētā finansējuma izmaksāšana par 2007.–2013.gada plānošanas periodā uzsāktajām vai pārņemtajām saistībām tiks nodrošināta no Zemkopības ministrijai piešķirtajiem budžeta līdzekļiem, un finansējums tiks izmaksāts no šādām Zemkopības ministrijas budžeta programmām:
a)	65.00.00. Eiropas Lauksaimniecības fonda lauku attīstībai (ELFLA) projektu un pasākumu īstenošana;
b)	66.00.00. Eiropas Zivsaimniecības fonda (EZF) un Eiropas Jūrlietu un zivsaimniecības fonda (EJZF) projektu un pasākumu īstenošana.	

Anotācijas IV sadaļa – projekts šo jomu neskar.

V. Tiesību akta projekta atbilstība Latvijas Republikas starptautiskajām saistībām	

1.	
Saistības pret Eiropas Savienību	
Noteikumu projekts ir sagatavots saistībā ar Regulas 1310/2013 3.pantā noteikto.	

2.	
Citas starptautiskās saistības	
Nav	

3.	
Cita informācija	
Nav	

1.tabula
Tiesību akta projekta atbilstība ES tiesību aktiem	

Attiecīgā ES tiesību akta datums, numurs un nosaukums	
Regulas Nr. 1303/2013, Nr. 908/2014, Nr. 1388/2014, Nr. 702/2014 un Nr. 508/2014	

A	
B	
C	
D	

Regulas Nr. 1310/2013 3.pants	
27.1 punkts	
Ieviests pilnībā	
Noteikumu projektā ietvertās normas netieši ir saistītas ar Regulas 1310/2013 3.panta ieviešanu, paredzot pārejošo saistību segšanu no valsts budžeta līdzekļiem tajos atbalsta pasākumos, kas nav iekļaujami LAP 2014–2020 kā pārejošo maksājumu atbalsta pasākumi.
Regulas Nr.1310/2013 3. pantā noteikti nosacījumi par tiem Latvijas lauku attīstības programmas 2007.–2013.gadam (LAP 2007–2013) atbalsta pasākumiem un saistībām, kuras pretendenti uzņemas attiecīgajos pasākumos un par kurām ir tiesības saņemt maksājumus no 2014.–2020.gada plānošanas perioda. Lai saistības, ko pretendenti uzņēmušies LAP 2007–2013 attiecīgajos atbalsta pasākumos, varētu segt no 2014.–2020.gada plānošanas perioda finansējuma, pārejas posma izdevumiem (atbalsta pasākumi, finansējuma apmērs) jābūt paredzētiem LAP 2014–2020. Regulas Nr.1310/2013 3. pants tiek ieviests ar LAP 2014–2020 un 2014.gada 30.septembra Ministru kabineta noteikumiem Nr.599 “Noteikumi par Eiropas Lauksaimniecības garantiju fonda, Eiropas Lauksaimniecības fonda lauku attīstībai, Eiropas Jūrlietu un zivsaimniecības fonda, kā arī par valsts un Eiropas Savienības atbalsta lauksaimniecībai un lauku un zivsaimniecības attīstībai finansējuma administrēšanu 2014.–2020.gada plānošanas periodā”.

Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?
Kādēļ?	
Projekts šo jomu neskar.	

Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem	
Projekts šo jomu neskar.

	

Cita informācija	
Nav.

2.tabula
Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.
Pasākumi šo saistību izpildei	

Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums	
Nav	

A	
B	
C	

-	
-	
-	

	

Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām	
Projekts šo jomu neskar.	

Cita informācija	
Nav.	

		VI. Sabiedrības līdzdalība un komunikācijas aktivitātes	

1.	
Plānotās sabiedrības līdzdalības un komunikācijas aktivitātes saistībā ar projektu	
Projekts šo jomu neskar.	

2.	
Sabiedrības līdzdalība projekta izstrādē	
Nav nepieciešama.	

3.	
Sabiedrības līdzdalības rezultāti	
Neattiecas.	

4.	
Sabiedrības līdzdalības rezultāti 	
Projekts šo jomu neskar.	

VII. Tiesību akta projekta izpildes nodrošināšana un tās ietekme uz institūcijām	

1.	
Projekta izpildē iesaistītās institūcijas	
Zemkopības ministrija, Lauku atbalsta dienests, Finanšu ministrija un Valsts kase.	

2.	
Projekta izpildes ietekme uz pārvaldes funkcijām un institucionālo struktūru. 
Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem	
Projekts šo jomu neskar.	

3.	
Cita informācija	
Nav	

Zemkopības ministrs								Jānis Dūklavs

05.07.2016. 13:33
1674
Lāce
27805884, Ilze.Lace@zm.gov.lv